CELEX: 62016CN0238
Language: fi
Date: 2016-04-26 00:00:00
Title: Asia C-238/16: Ennakkoratkaisupyyntö, jonka Finanzgericht Münster (Saksa) on esittänyt 26.4.2016 – X v. Finanzamt I

19.9.2016   
            
            
               FI
            
            
               Euroopan unionin virallinen lehti
            
            
               C 343/18
            
         Ennakkoratkaisupyyntö, jonka Finanzgericht Münster (Saksa) on esittänyt 26.4.2016 – X v. Finanzamt I
   (Asia C-238/16)
   (2016/C 343/29)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Finanzgericht Münster
   
      Pääasian asianosaiset
   
   
      Kantaja: X
   
      Vastaaja: Finanzamt I
   
      Ennakkoratkaisukysymykset
   
   
               1)
            
            
               Onko arvonlisäverodirektiivin 132 (1) artiklan 1 kohdan d alakohtaa tulkittava siten, että ihmisveren luovutus sisältää myös ihmisverestä peräisin olevan veriplasman?
            
         
               2)
            
            
               Jos ensimmäiseen kysymykseen vastataan myöntävästi, koskeeko tämä myös veriplasmaa, jota ei ole tarkoitettu suoraan terapeuttisiin tarkoituksiin vaan yksinomaan lääkkeiden valmistukseen?
            
         
               3)
            
            
               Jos toiseen kysymykseen vastataan kieltävästi, onko vereksi luokittelun kannalta merkityksellinen yksinomaan veriplasmalle annettu käyttötarkoitus vai myös veriplasman abstrakti käyttömahdollisuus?
            
         
               4)
            
            
               Jos ensimmäiseen ja toiseen kysymykseen vastataan myöntävästi, johtaako liiketoimi, joka arvonlisäverodirektiivin 132 artiklan 1 kohdan d alakohdan mukaan on vapautettu arvonlisäverosta jäsenvaltiossa, kolmannessa maassa sovellettavasta arvonlisäverolainsäädännöstä huolimatta arvonlisäverodirektiivin 168 artiklan mukaisen vähennyksen epäämiseen, vaikka kyse on tavaroiden luovutuksesta vientiin, jonka perusteella voidaan vähentää arvonlisävero arvonlisäverodirektiivin 169 artiklan b alakohdan, luettuna yhdessä 146 artiklan 1 kohdan kanssa, nojalla?
            
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 37, s. 1).